b"\n_START_ARTICLE_\nCarlos Laguna Asensi\n_START_SECTION_\nBiografia\n_START_PARAGRAPH_\nComen\xc3\xa7\xc3\xa0 a treballar el 1973 com a corrector del diari Mediterr\xc3\xa1neo de Castell\xc3\xb3, del qual en seria redactor el 1975 i on hi va fundar la secci\xc3\xb3 sindical de la UGT. \xc3\x89s membre de la Uni\xc3\xb3 de Periodistes del Pais Valenci\xc3\xa0. De 1978 a 1981 fou gerent del Club Esportiu Castell\xc3\xb3._NEWLINE_Fins a 1979 va militar en el PSOE, per\xc3\xb2 deix\xc3\xa0 el partit per a fundar en 1982 la secci\xc3\xb3 castellonenca del Centre Democr\xc3\xa0tic i Social, del qual en fou tercer candidat al Congr\xc3\xa9s dels Diputats a les eleccions generals espanyoles de 1982, sense ser escollit. Fou secretari provincial del CDS fins a 1985 i fou elegit diputat a les eleccions a les Corts Valencianes de 1987. Ha estat vocal, entre altres, de la Comissi\xc3\xb3 d'Investigaci\xc3\xb3 sobre adjudicaci\xc3\xb3 de les emissores de Freq\xc3\xbc\xc3\xa8ncia Modulada de les Corts Valencianes i Cap de Negociat de Relacions Informatives als Serveis Territorials de la Conselleria de Cultura, Educaci\xc3\xb3 i Ci\xc3\xa8ncia a Castell\xc3\xb3 fins a 1999. Posteriorment ha estat president de COCEMFE a Castell\xc3\xb3 i vicepresident al Pa\xc3\xads Valenci\xc3\xa0, i vicepresident del Comit\xc3\xa8 Espanyol de Representants de Persones amb Discapacitat (CERMI)."